rejauldu/bengali-wikipedia huggingface dataset:
নিম্রত কৌর (; জন্ম ১৩ মার্চ ১৯৮২) একজন ভারতীয় অভিনেত্রী। তিনি ক্যারিয়ার শুরু করেন প্রিন্ট মডেল হিসেবে এবং পরে থিয়েটারে অভিনয় করতে আরম্ভ করেন। কয়েকটি ছবিতে সংক্ষিপ্ত উপস্থিতির পর কাউর অভিনয় করেন অনুরাগ কাশ্যপের পেডলার্স চলচ্চিত্রে যেটা ২০১২ কান চলচ্চিত্র উৎসবে প্রদর্শিত হয়। এরপর আসে ইরফান খানের সাথে তার ব্রেকথ্রু অভিনয়ে দ্য লাঞ্চবক্স, সমালোচকদের প্রশংসিত নাট্য চলচ্চিত্রটি ২০১৩-র কান চলচ্চিত্র উৎসবে দেখানো হয়।  ২০১৫ সালে কৌর আমেরিকান টিভি সিরিজ হোমল্যান্ড-এর চতুর্থ সিজনে পুনরায় ইন্টার-সার্ভিসেস ইন্টেলিজেন্স এজেন্ট তাসনীম কুরেশীর চরিত্রে অভিনয় করেন। এরপর তিনি অক্ষয় কুমারের সাথে অভিনয় করেন যুদ্ধভিত্তিক থ্রিলার এয়ারলিফট চলচ্চিত্রে। ২০১৬ সালে কৌর আমেরিকান টিভি সিরিজ ওয়েওয়ার্ড পাইন-এর ২য় সিজনে রেবেকা ইয়েডলিনের চরিত্রে অভিনয় করতে শুরু করেন।  চলচ্চিত্রাবলি  বছর  শিরোনাম  চরিত্র  টীকা ২০০২ তেরা মেরা পেয়ার থিয়েটারের মেয়ে মিউজিক ভিডিও ২০০৪ ইয়ে কেয়া হুয়া থিয়েটারের মেয়ে মিউজিক ভিডিও ২০০৫ ইয়াহাঁ সংবাদ অ্যাঙ্কর ইন্টারভিউয়ার চলচ্চিত্র ২০০৬ ওয়ান নাইট উইথ দ্য কিং সারাহ চলচ্চিত্র ২০১০ এনকাউন্টার স্বল্পদৈর্ঘ্য চলচ্চিত্র ২০১২ পেডলার্স কূলজিত চলচ্চিত্র ২০১২ লাভ শাভ তে চিকেন খুরানা মুসকান খুরানা চলচ্চিত্র (ক্ষণিক চরিত্রাভিনয়) ২০১৩ দ্য লাঞ্চবক্স ইলা চলচ্চিত্র; মনোনীতশ্রেষ্ঠ অভিনেত্রীর জন্য স্ক্রিন পুরস্কারমনোনীতশ্রেষ্ঠ অভিনেত্রীর জন্য আইফা পুরস্কার ২০১৪ হোমল্যান্ড তাসনীম কুরেশি টেলিভিশন ধারাবাহিক (৪র্থ মৌসুম) ২০১৬ এয়ারলিফট অমৃতা কাত্যাল চলচ্চিত্র ২০১৬ ওয়েওয়ার্ড পাইনস রঃবেকা ইয়েডলেন টেলিভিশন ধারাবাহিক (২য় মৌসুম) ২০১৭ দ্য টেস্ট কেস ক্যাপ্টেন শিখা শর্মা ওয়েব ধারাবাহিক   তথ্যসূত্র   বহিঃসংযোগ     বলিউড হাঙ্গামায় নিম্রত কৌর  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:দিল্লি পাবলিক বিদ্যালয়ের প্রাক্তন শিক্ষার্থী বিষয়শ্রেণী:ভারতীয় শিখ বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:রাজস্থানের অভিনেত্রী
এডওয়ার্ড নেভিল ইসডেল (জন্ম ৮ জুন ১৯৪৩) একজন আইরিশ ব্যবসায়ী, কোকা-কোলা কোম্পানির প্রাক্তন চেয়ার এবং সিইও এবং বর্তমানে ডব্লিউডব্লিউএফ এর প্রেসিডেন্ট।   প্রারম্ভিক জীবন এবং কর্মজীবন  ইসডেল দশ বছর বয়সে জাম্বিয়াতে চলে যান এবং ১৯৬৬ সালে স্থানীয় বোতলজাত কোম্পানির সাথে কোকা-কোলা কোম্পানিতে যোগ দেন। ১৯৭২ সালে, তিনি জোহানেসবার্গের কোকা-কোলা বোতলিংয়ের মহাব্যবস্থাপক হন, যা আফ্রিকার বৃহত্তম কোকা-কোলা বোটলার। ইসডেলকে ১৯৮০ সালে অস্ট্রেলিয়ার অঞ্চল ব্যবস্থাপক হিসেবে মনোনীত করা হয় এবং ১৯৮১ সালে তিনি ফিলিপাইনের কোকা-কোলা কোম্পানি এবং সান মিগুয়েল কর্পোরেশনের মধ্যে বোতলজাত যৌথ উদ্যোগের সভাপতি হন, যেখানে তিনি কোকা-কোলা ব্যবসার পরিবর্তন এবং পুনর্নবীকরণের তত্ত্বাবধান করেন।   তথ্যসূত্র    বহিঃসংযোগ    কোকা-কোলা প্রোফাইল  ফোর্বস প্রোফাইল    বিষয়শ্রেণী:হার্ভার্ড বিজনেস স্কুলের প্রাক্তন শিক্ষার্থী বিষয়শ্রেণী:কেপ টাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৪৪-এ জন্ম বিষয়শ্রেণী:কোকা-কোলা ব্যক্তি বিষয়শ্রেণী:মার্কিন পানীয় শিল্পের ব্যবসায়ী বিষয়শ্রেণী:খাদ্য শিল্প কোম্পানির মার্কিন প্রধান নির্বাহী
মানকালীর কুন্ড ঢিবি বা মনকালীর কুন্ডধাপ বগুড়া জেলার মহাস্থানগড়ে অবস্থিত বাংলাদেশের একটি প্রত্নতাত্ত্বিক স্থান। ষাটের দশকের শুরুর দিকে তৎকালীন পাকিস্তান প্রত্নতত্ত্ব অধিদপ্তর (বর্তমান বাংলাদেশ প্রত্নতত্ত্ব অধিদপ্তর) এটিকে প্রত্নতাত্ত্বিক স্থান হিসেবে নথিভুক্ত করে।  ইতিহাস মহাস্থানগড়ের ভেতর যে সমস্ত প্রাচীন সভ্যতার নিদর্শন পাওয়া যায় তার মধ্যে মানকালী কুন্ড ঢিবি উল্লেখযোগ্য। এটি মহাস্থানগড়ের মজা পুকুরের পূর্বপাড়ে অবস্থিত। ১৯৬৫-৬৬ সালে প্রত্নতত্ত্ব অধিদপ্তরের তত্ত্বাবধানে এখানে খননকাজ শরু হয় ও শেষ পর্যন্ত সুলতানি আমলের একটি মসজিদের ধ্বংসাবশেষসহ বেশ কিছু ছোট ছোট প্রত্নতাত্ত্বিক বস্তু আবিষ্কার করা হয়।  মসজিদটির আয়তন ২৬.২১  থেকে ১৪.৫৪ মিটার। খনন কাজ চলার সময় মসজিদের নিচে একটি মন্দিরেরও কিছু ধ্বংসাবশেষ পাওয়া গিয়েছিল। মসজিদটিতে কোন শিলালিপি পাওয়া যায়নি তবে মসজিদের অবকাঠামো দেখে প্রত্নতত্ত্ববিদগণ ধারণা করেন এটি খুব সম্ভবত মুঘল আমলের পূর্বেই নির্মাণ করা হয়েছিল। thumb|মহাস্থানগড়ে উঁচু টিলার ওপর অবস্থিত মানকালীরকুণ্ড ধাপ। মানকালীর ঢিবির পাশে একটি ছোট জলাশয় রয়েছে ও জলাশয়টি থেকে ঢিবিটি দেখতে উঁচু মনে হওয়ায় এটি কুন্ড বা (কূপ) নামে পরিচিত। দুটি মিলে এই স্থাপনাকে মনকালীর কুন্ডধাপ নামে ডাকা হয়। কিংবদন্তি অনুসারে, এই স্থানে প্রথমে একটি মন্দির নির্মাণ করেন রাজা মানসিংহ ও তার ভাই তানসিংহ। অন্যান্য কিংবদন্তি অনুসারে, এখানে মসজিদটি নির্মাণ করেছিলেন ঘোড়াঘাটের জমিদারগণ এছাড়াও এখানে পাওয়া জৈন প্রতিমা দেখে অনেকেই মনে করেন পূর্বে জৈন ধর্মগুরুদের আবাসস্থল ছিলো স্থানটি।  মসজিদ ছাড়াও এখানে আবিষ্কৃত হওয়া অন্যান্য জিনিসের মধ্যে রয়েছে উত্তরাঞ্চলীয় কালো চকচকে মৃৎপাত্রের খণ্ডাংশ, কিছু শুঙ্গযুগের পোড়ামাটির ফলক, একটি জৈন প্রতিমা, ব্রোঞ্জের গণেশ ও গরুড় মূর্তি ও কিছু অলঙ্কৃত ইটের ভগ্নাংশ থেকে  পাওয়া গেছে। এগুলো থেকে অনেক প্রত্নতত্ত্ববিদই ধারণা করেন এখানে আবিষ্কৃত মন্দিরটি পালযুগে নির্মিত।  অবকাঠামো উত্তর-দক্ষিণে লম্বা মসজিদের দেওয়ালগুলো ১.২ মিটার থেকে ১.৫১ মিটার পর্যন্ত পুরু। মসজিদের পশ্চিম দেওয়া অর্ধাগোলাকারভাবে নির্মিত পাঁচটি মেহরাব রয়েছে ও মেহরাব বরাবর পূর্ব দেয়ালে রয়েছে পাঁচটি দরজা। কেন্দ্রীয় মেহরাবটি নকশাকৃত ও অন্য সবগুলোর চেয়ে আকারে বড়। অভ্যন্তরে জ্যামিতিক আকারে নির্মিত মসজিদটি ২ সারি স্তম্ভে- লম্বালম্বিভাবে তিন খণ্ডে ও আড়াআড়িভাবে পাঁচ খণ্ডে বিভক্ত।  কেন্দ্রীয় মেহরাবসংলগ্ন উত্তর দিকে ছিলো ১.৭৭ ও ১.৫ মিটার আয়তনের একটি উঁচু মিনার বা ভাষণ মঞ্চ। এছাড়াও মসজিদের ভেতর ১.৫ মিটার থেকে ০.২২ মিটার উঁচু তিনটি বেদির অস্তিত্ব রয়েছে সেগুলো অনুমানিক ইমামের সাহায্যকারী মোকাব্বরের জন্য তৈরি করা হয়েছিলো। মসজিদের পূর্ব দেওয়াল সংলগ্ন পূর্বদিকে ৭.৫৭ মিটার প্রশস্ত একটি উন্মুক্ত অঙ্গন ছিলো বলে ধারণা করা হয়।  চিত্রশালা  তথ্যসূত্র  বিষয়শ্রেণী:বাংলাদেশের স্থাপত্য বিষয়শ্রেণী:বগুড়া জেলার দর্শনীয় স্থান বিষয়শ্রেণী:বগুড়া জেলার প্রত্নতাত্ত্বিক স্থাপনা
কোসা পুঁটি (বৈজ্ঞানিক নাম: Oreichthys cosuatis) (ইংরেজি: Cosuatis Barb) হচ্ছে Cyprinidae পরিবারের Oreichthys গণের একটি স্বাদুপানির মাছ।  বাংলাদেশ, নেপাল, মায়ানমার ও থাইল্যান্ডের স্থানীয় মাছ।Talwar, P.K. & Jhingran,  A.G. (1991): Inland fishes of India and adjacent countries. vol 1. A.A. Balkema, Rotterdam. 541 p.  এরা কোস্বাটি পুঁটি, কসুয়াটি বা কসুয়াতি নামেও অধিক পরিচিত। কোসা পুঁটির একই বয়সের পুরুষেরা স্ত্রীদের চেয়ে আকার বড় এবং বর্ণে উজ্জ্বল হয়ে থাকে। এছাড়াও স্ত্রীদের পৃষ্ঠপাখনার চেয়ে পুরুষদের পৃষ্ঠপাখনা বর্ধিত হয়ে থাকে। স্ত্রীদের উদরাঞ্চল পুরুষদের চেয়ে অধিক গোলাকার বা বেলনাকার হয়ে থাকে।  বাহ্যিক গঠন দেহ পার্শ্বীয়ভাবে চাপা। উদরীয় তলের চেয়ে পৃষ্ঠতল অধিক উত্তল। এদের মুখ ক্ষুদ্রার ও প্রান্তীয়। উপরের চোয়াল সামান্য দীর্ঘ। স্পর্শী অনুপস্থিত। পার্শ্বরেখা অসম্পূর্ণ। পৃষ্ঠপাখনা পুচ্ছপাখনা ও তুণ্ডের প্রায় মধ্যবর্তী স্থানে অবস্থিত। পৃষ্ঠপাখনার শেষ রশ্মি অশাখান্বিত, দুর্বল,মসৃণ এবং অস্থি দ্বারা গঠিত নয়। বক্ষ পাখনা তুণ্ড ছাড়া মাথার দৈর্ঘ্যের সমান। শ্রোণীপাখনা পৃষ্ঠপাখনার উৎপত্তিস্থল বরাবর বিপরীত প্রান্তে অবস্থিত। দেহের বর্ণ লালচে রূপালী বা সোনালী। পৃষ্ঠপাখনায় দুটি কালো দাগ উপস্থিত যার একটি প্রান্তে অন্যটি মাঝামাঝিতে। আঁইশের গোড়া তথা ভিত্তি কালো বর্ণের। প্রজনন ঋতুতে এদের দেহের বর্ণ হলুদ এবং শ্রোণী পাখনা টকটকে লাল বর্ণের হয়ে থাকে। পার্শ্বরেখা বরাবর ২২-২৩ টি আঁইশ দেখতে পাওয়া যায়। এদের আদর্শ ও মোট দৈর্ঘ্য মাথার দৈর্ঘ্যের যথাক্রমে ৩.২-৩.৫ ও ৪.২-৪.৪গুণ এবং দেহ উচ্চতার যথাক্রমে ২.৫-৩.০ ও ৩.৩-৪.০গুণ। মাথার দৈর্ঘ্য চোখের ব্যাসের ৩.০-৩.৪ গুণ, তুণ্ডের ০.৭-০.৯ গুণ।  আবাস্থল ডোবা, পুকুর, প্রবহমান ঝর্ণা ও খালে এদের পাওয়া যায়।Rahman, A.K.A. (1989): Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p. এছাড়াও প্লাবনভূমি, বিল, হাওর, বাঁওড় ( অশ্বখুরাকৃতি হ্রদ), পুকুর ও ডোবায় এদের পাওয়া যায়।ডোবা, পুকুর, ঝর্ণা ও খালে এদের পাওয়া যায়।  খাদ্য এবং খাদ্যাভ্যাস এপিফাইটন এদের প্রধান খাবার। পুঁটির মধ্যে এদের আকার ক্ষুদ্রাকার। অন্যান্য শিকারি মাছের খাবার হিসেবে ব্যবহৃত হয় যা খাদ্য-শিকলে গুরুত্বপূর্ণ ভূমিকা পালন করে।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  মৎস্যবিদ্যা  চোলা পুঁটি  মলা পুঁটি  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:থাইল্যান্ডের মাছ বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:মিয়ানমারের মাছ বিষয়শ্রেণী:নেপালের মাছ বিষয়শ্রেণী:১৮২২-এ বর্ণিত মাছ বিষয়শ্রেণী:গ্রীষ্মমণ্ডলীয় মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ
লিন্ডা হুকস (জন্ম ১৯৫২) হলেন একজন ব্রিটিশ অভিনেত্রী, মডেল এবং বিউটি কুইন, যিনি মিস ইন্টারন্যাশনাল ১৯৭২ জিতেছিলেন,  Retrieved on 11 April 2008. ভ্যালেরি সুসান হোমস খেতাব অর্জনের তিন বছর পর।  তিনি "মিস ব্রিটেন" হিসাবে মিস ইন্টারন্যাশনাল ১৯৭২ জিতেছিলেন তারপরে মিস ইউনাইটেড কিংডম ১৯৭৪-এ প্রতিযোগিতা করেছিলেন, চূড়ান্ত ১৫ তে যেতে ব্যর্থ হন। ১৯৭০-এর দশকের মাঝামাঝি সময়ে, তিনি অ্যাংলিয়া টেলিভিশনে জনপ্রিয় কুইজ শো সেল অফ দ্য সেঞ্চুরি- এর ব্রিটিশ সংস্করণে নিকোলাস পার্সনসের সহকারী হিসেবে নিয়মিত উপস্থিত হতেন।  একজন অভিনেত্রী হিসেবে, তিনি পরবর্তী তিনটি ক্যারি অন চলচ্চিত্রে অভিনয় করেন: ক্যারি অন ডিক, ক্যারি অন বিহাইন্ড এবং ক্যারি অন ইংল্যান্ড।  টেলিভিশনে, ক্যারি অন লাফিং ধারাবাহিকে বেশ কয়েকটি উপস্থিতি ছাড়াও, তিনি সাই-ফাই নাট্য স্পেস: ১৯৯৯ এবং দ্য সুইনির একটি পর্বে উপস্থিত হন।      তথ্যসূত্র    বহিঃসংযোগ    1972 মিস ইন্টারন্যাশনাল -এ হুকের ছবি এবং বিবরণ    বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ সুন্দরী প্রতিযোগিতার বিজয়ী বিষয়শ্রেণী:মিস ইন্টারন্যাশনাল বিজয়ী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ নারী মডেল বিষয়শ্রেণী:লিভারপুলের মডেল বিষয়শ্রেণী:মিস ইন্টারন্যাশনাল ১৯৭২-এর প্রতিনিধি বিষয়শ্রেণী:লিভারপুলের অভিনেত্রী
ভেনেসা এরস্কাইন (; জন্ম: ১২ জুলাই ১৯৯৪) একজন মার্কিন হুইলচেয়ার বাস্কেটবল খেলোয়াড়।  প্রাথমিক জীবন ভেনেসা উইসকনসিন-হোয়াইটওয়াটার বিশ্ববিদ্যালয়ের হয়ে প্রথম খেলা শুরু করেছিলেন।   খেলোয়াড় জীবন  ২০১৩ যুব প্যারাপন মার্কিন গেমস, মার্কিন যুক্তরাষ্ট্রকে হুইলচেয়ার বাস্কেটবল দলের হয়ে প্রতিনিধিত্ব করেছিলেন। ২০১৬ রিও গ্রীষ্মকালীন প্যারালিম্পিক মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে ভেনেসা একটি স্বর্ণপদক জয় করেছিলেন।   আরও পড়ুন    বহিঃসংযোগ    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম
হর্টিকালচার এক্সপোর্ট ডেভেলপমেন্ট ফাউন্ডেশন সংক্ষেপে হর্টেক্স ফাউন্ডেশন  গণপ্রজাতন্ত্রী বাংলাদেশ সরকারের কৃষি মন্ত্রণালয়ের আওতাধীন একটি ফাউন্ডেশন। হর্টেক্স ফাউন্ডেশন বাংলাদেশের জাতীয় অর্থনীতি এবং  কৃষকদের আয় বৃদ্ধির জন্য প্রযুক্তিগত এবং পরামর্শমূলক সহায়তার মাধ্যমে রপ্তানির জন্য উচ্চ মূল্যের কৃষি পণ্য সহ কৃষি ব্যবসার উন্নয়ন ও প্রচারের কাজ করে। হর্টেক্স ফাউন্ডেশনের সদর দপ্তর ঢাকার, মানিক মিয়া এভিনিউতে অবস্থিত।  কার্যক্রম কৃষিপণ্যের রফতানি বাড়াতে হর্টেক্স ফাউন্ডেশন বিভিন্ন সেমিনার আয়োজন করে। ১০ নভেম্বর ২০২০, বাংলাদেশ কৃষি গবেষণা কাউন্সিল মিলনায়তনে হর্টেক্স ফাউন্ডেশন ‘আধুনিক প্যাক হাউস সুবিধা এবং অ্যাক্রেডিটেড ল্যাবরেটরি নির্মাণ বিষয়ে পরামর্শ কর্মশালা’ শীর্ষক সেমিনার আয়োজন করে। সেমিনারে বিভিন্ন বিশ্ববিদ্যালয়, গবেষণা প্রতিষ্ঠানের বিশেষজ্ঞ, গবেষক, ফল ও সবজি রফতানিকারক অ্যাসোসিয়েশন, ভ্যালু চেইন এক্সপার্ট, ল্যাবরেটরি এক্সপার্ট/ বিজ্ঞানীরা উপস্থিত ছিলেন।   তথ্যসূত্র    বহিঃসংযোগ   হর্টেক্স ফাউন্ডেশনের অফিসিয়াল ওয়েবসাইট  বিষয়শ্রেণী:১৯৯৩-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি মালিকানাধীন কোম্পানি
একই নামের অন্যান্য ব্যক্তিবর্গের জন্য দেখুন শামসুল হক।  এ. কে. এম. সামসুল হক খান হলেন বাংলাদেশের একজন প্রখ্যাত সরকারি কর্মকর্তা ও মহান স্বাধীনতা যুদ্ধের একজন বীর শহীদ। তিনি ১৯৭১ সালে কুমিল্লার জেলা প্রশাসক হিসাবে কর্মরত ছিলেন এবং তাদের বিরুদ্ধাচরণ করায় ময়নামতি ক্যান্টনমেন্টে নিয়ে তাকে হত্যা করা হয়। মহান স্বাধীনতা যুদ্ধে অনন্য অবদানের জন্য ২০১০ সালে তিনি স্বাধীনতা ও মুক্তিযুদ্ধে স্বাধীনতা পুরস্কার লাভ করেন।   শিক্ষা ও কর্মজীবন  শামসুল হক খান ঢাকা কলেজের ছাত্র ছিলেন। তিনি বায়ান্নর ভাষা আন্দোলনে সক্রিয়ভাবে অংশ নিয়েছিলেন। পঞ্চাশের দশকের মধ্যভাগে তিনি ঢাকা বিশ্ববিদ্যালয়ের ছাত্র হিসেবে প্রগতিশীল গণতান্ত্রিক আন্দোলনে অংশ নেন।  বাঙালি হওয়ার কারণে পাকিস্তানের সিভিল সার্ভিস পরীক্ষায় তাকে মেডিকেলে অযোগ্য ঘোষণা করা হয়। এরপর তিনি কিছুদিন ভূগোল শাস্ত্রে অধ্যাপনা করার পর সিভিল সার্ভিসে যোগ দেওয়ার সিদ্ধান্ত নেন এবং মেডিকেল পরীক্ষার সিদ্ধান্তের বিরুদ্ধে আপিল করে জয়ী হন।  ১৯৭০ সালে অনুষ্ঠিত পাকিস্তানের জাতীয় পরিষদ নির্বাচনে চট্টগ্রামে ডেপুটি ইলেকশন কমিশনার হিসেবে তিনি দায়িত্ব পালন করেন। ১৯৭১ সালের মার্চ মাসের প্রথম সপ্তাহে তিনি কুমিল্লার জেলা প্রশাসক হিসেবে কাজে যোগ দিয়েছিলেন।   মুক্তিযুদ্ধে ভূমিকা  কুমিল্লার পুলিশ সুপার মুন্সি কবির উদ্দিন আহমেদ, ড. আব্দুস সাত্তার, অধ্যাপক খোরশেদ আলম এমসিএ, আলী আহমেদ এমসিএ প্রমুখকে সঙ্গে নিয়ে শামসুল হক খান কুমিল্লার জেলা প্রশাসকের ক্ষমতা কাজে লাগিয়ে পাকিস্তানি হানাদার বাহিনীর বিরুদ্ধে অগ্রিম প্রতিরোধ পরিকল্পনা গ্রহণ করেন। তার নির্দেশে কুমিল্লা সেনানিবাস-এ রেশন ও বাহনের জন্য জ্বালানি সরবরাহ বন্ধ করে দেওয়া হয়। কুমিল্লার ব্রিগেড কমান্ডার ব্রিগেডিয়ার ইকবাল শফির নেতৃত্বে সেনাসদস্যরা পুলিশের অস্ত্র ও গোলাবারুদ দখল করতে গেলে পুলিশ সুপার মুন্সি কবির উদ্দিন জেলা প্রশাসকের নির্দেশ ছাড়া স্টোরের চাবি হস্তান্তর করতে অপারগতা জানান। পরিস্থিতি নিয়ে আলোচনার জন্য স্থানীয় সামরিক আইন প্রশাসক ডেকে পাঠালে বেসামরিক প্রশাসনের জেলা প্রধান শামসুল হক খান তাতেও অনাগ্রহ প্রকাশ করেন। তার এ আচরণে পাকিস্তানি সেনাকর্মকর্তারা ভীষণ ক্ষুব্ধ হয়ে ওঠেন। ২৫ মার্চ রাতে কুমিল্লা সার্কিট হাউস থেকে মেজর আগা ও ক্যাপ্টেন বোখারীর নেতৃত্বে তাকে ও পুলিশ সুপার মুন্সি কবির উদ্দিনকে গ্রেফতার করা হয়।   মৃত্যু  গ্রেফতার হওয়ার পর শামসুল হক খান আর ফিরে আসেননি। স্বাধীনতার পর সাংবাদিক অ্যান্থনি মাসকারেনহাস বাংলাদেশ সফরে এলে শামসুল হক খানের পরিবার তার সঙ্গে দেখা করে শামসুল হক খান সম্পর্কে তথ্য জানতে চাইলে তিনি বলেন, জেলা প্রশাসককে গ্রেফতার করা হয় এবং পরবর্তীতে গুলি করে হত্যা করা হয়। মু মুক্তিযুদ্ধ চলাকালীন অধিনায়ক মেজর খালেদ মোশাররফ শামসুল হক খানের আত্মীয়দের জানান, তাকে হত্যা করা হয়েছে।   পুরস্কার ও সম্মাননা  স্বাধীনতা ও মুক্তিযুদ্ধে অসাধারণ অবদানের জন্য ২০১০ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   স্বীকৃতি  শহীদ সামসুল হক খানের নামে কুমিল্লায় একটি সড়কের নামকরণ করা হয়েছে। এ ছাড়া বিয়াম মিলনায়তনের ভাষণকক্ষটির নামও তার নামে করা হয়েছে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:১৯৭১-এ মৃত্যু বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:কুমিল্লা জেলার মুক্তিযোদ্ধা বিষয়শ্রেণী:স্বাধীনতা পুরস্কার বিজয়ী
মোহাম্মদ শরীফ উদ্দিন একজন বাংলাদেশী শিক্ষাবিদ ও গ্ৰিন ইউনিভার্সিটি অব বাংলাদেশের উপাচার্য। ২০২৪ সালের ২৮ মার্চ বাংলাদেশের রাষ্ট্রপতি ও বিশ্ববিদ্যালয়ের আচার্য মোহাম্মদ সাহাবুদ্দিন শরীফ উদ্দিনকে ৪ বছরের জন্য বিশ্ববিদ্যালয়টির উপাচার্য হিসাবে নিয়োগ দেন। ১৬ মে তিনি উপাচার্য হিসেবে যোগদান করেন।   জীবনী  মোহাম্মদ শরীফ উদ্দিন ১৯৯১ সালে বাংলাদেশ প্রকৌশল বিশ্ববিদ্যালয়ের তড়িৎ ও বৈদ্যুতিন প্রকৌশল বিভাগ থেকে স্নাতক সম্পন্ন করেন। তিনি জাপানের শিগা বিশ্ববিদ্যালয় থেকে প্রযুক্তি শিক্ষায় মাস্টার্স এবং কিয়োটো ইনস্টিটিউট অফ টেকনোলজি থেকে ২০০২ সালে ডক্টর অব ইঞ্জিনিয়ারিংয়ে পিএইচডি ডিগ্রি অর্জন করেন।   কর্মজীবন  শরীফ উদ্দিন ১৯৯১ সালে চট্টগ্রাম প্রকৌশল ও প্রযুক্তি বিশ্ববিদ্যালয়ে প্রভাষক হিসেবে যোগদান করেন। পরবর্তীতে ১৯৯২ সালে জাহাঙ্গীরনগর বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে শিক্ষক হিসাবে যোগদান করেন। চাকুরিকালীন সময়ে তিনি কম্পিউটার বিজ্ঞান ও প্রকৌশল বিভাগের চেয়ারম্যান, বিশ্ববিদ্যালয়ের প্রকৌশল বিভাগ এবং আইসিটি সেলের ইনচার্জ হিসাবে দায়িত্ব পালন করেছেন।  ২০২৪ সালের ২৮ মার্চ অধ্যাপক মোহাম্মদ শরীফ উদ্দিন গ্ৰিন ইউনিভার্সিটি অব বাংলাদেশের উপাচার্য হিসাবে নিয়োগ পান ও ১৬ মে তিনি উপাচার্য হিসেবে বিশ্ববিদ্যালয়ে যোগদান করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:গ্রিন ইউনিভার্সিটি অব বাংলাদেশের উপাচার্য বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষক
জামিয়া এজাজিয়া দারুল উলুম যশোর (যশোর রেলস্টেশন মাদ্রাসা নামেও পরিচিত) যশোর জংশন রেলওয়ে স্টেশনের পার্শ্বে অবস্থিত একটি কওমি মাদ্রাসা। ১৯৫৯ সালে যশোরের দানবীর চৌধুরী আলতাফ হোসেনের নিজস্ব জায়গায় স্থানীয় লোকদের সহযোগিতায় এ মাদ্রাসাটি প্রতিষ্ঠা লাভ করে। বাংলাদেশের স্বাধীনতা যুদ্ধে মাদ্রাসাটির গুরুত্বপূর্ণ ভূমিকা ছিল। মাদ্রাসার প্রাঙ্গণে একটি গণকবর রয়েছে। প্রতিষ্ঠাকালীন যশোরের প্রসিদ্ধ আলেম আবুল হাসান যশোরী অত্র মাদ্রাসার মুহতামিম হিসেবে যোগদান করেন। তার মৃত্যুর পর ১৯৯৩ সাল থেকে অদ্যাবধি মুহতামিম হিসেবে কর্মরত আছেন আনওয়ারুল করীম যশোরী। ২০২৫ সালে মাদ্রাসার ছাত্রসংখ্যা ৮২২।   মুক্তিযুদ্ধে ভূমিকা  ২৫ মার্চের গণহত্যার পর যশোর ক্যান্টনমেন্ট অঞ্চলে সাধারণ বাঙালি ও ইপিআর সদস্যরা পাকিস্তানি হানাদার বাহিনীর বিরুদ্ধে প্রবল প্রতিরোধ গড়ে তুলে। কিন্তু স্থানীয় বিহারি ও রাজাকারদের সহযোগিতায় ৩ এপ্রিল সে প্রতিরোধ ভেঙে যায়। এরপর পাকিস্তানি হানাদার বাহিনীর আক্রমণের মুখে সাধারণ মানুষ এই মাদ্রাসায় আশ্রয় নেয়। মহেশপুরের তৎকালীন আওয়ামী লীগের সাংসদ মঈনউদ্দিন মিয়াজীর অন্তঃসত্ত্বা স্ত্রী, ছেলে-মেয়েকে তিনি নিজে মাদ্রাসায় নিয়ে আসেন। এ সংবাদ পেয়ে ৪ এপ্রিল পাকিস্তানি হানাদার বাহিনী মাদ্রাসায় আক্রমণ করে। উপস্থিত মাদ্রাসার ছাত্র-শিক্ষক ও সাধারণ মানুষকে লাইনে দাঁড় করিয়ে গুলি করে। আবুল হাসান যশোরীকে লক্ষ্য করে গুলি ছোঁড়া হলেও তা লক্ষ্যভ্রষ্ট হওয়ায় তিনি বেঁচে যান। তিনি টয়লেটে আশ্রয় নিলেও সেখানে গুলি ছোড়া হয়। দোতলায় তার থাকার রুমটি শেল মেরে গুঁড়িয়ে দেওয়া হয়।  সেদিন মাওলানা যশোরীসহ ২৩ জনকে গুলি করা হয়। তাদের মধ্যে ২১ জনই শহীদ হন। তার মধ্যে মাদ্রাসার শিক্ষক মাওলানা হাবিবুর রহমানসহ পাঁচ শিক্ষার্থীও ছিলেন। সাধারণ মানুষের মধ্যে মাস্টার আব্দুর রউফ এবং কাজী আব্দুল গনী উল্লেখযোগ্য। শহীদদের মাদ্রাসা প্রাঙ্গণে সমাহিত করা হয়।  আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:১৯৫৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৯-এ পূর্ব পাকিস্তানে প্রতিষ্ঠিত বিষয়শ্রেণী:যশোর জেলার কওমি মাদ্রাসা বিষয়শ্রেণী:যশোরের বিশ্ববিদ্যালয় ও মহাবিদ্যালয়
ম্যালিস ওয়াল্টার মাইটল্যান্ড নক্স হোর-রুথভেন (Malise Ruthven)Burke's Peerage, Baronetage and Knightage 2003, vol 2, pg 1615 (জন্ম: ১৪ মে ১৯৪২) একজন আ্যাংলো-আইরিশ শিক্ষাবিদ এবং লেখক।  প্রারম্ভিক জীবন ও শিক্ষা ম্যালিস রুথভেন ১৯৪২ সালে ডাবলিন শহরে জন্মগ্রহণ করেন। তিনি ইটনে পড়াশোনা করেন এবং পরে ট্রিনিটি কলেজ, কেমব্রিজ থেকে ইংরেজি সাহিত্যে এম.এ. ডিগ্রি লাভ করেন। এরপর তিনি বিবিসি আরবি সার্ভিস ও বিবিসি ওয়ার্ল্ড সার্ভিস-এ স্ক্রিপ্টরাইটার হিসেবে কাজ করেন এবং মধ্যপ্রাচ্য বিষয়ক পরামর্শক হিসেবে নিযুক্ত ছিলেন।Oxford University Press: Islam in the World: Malise Ruthven, oup.com; accessed 23 July 2017.  ২০০০ সালে তিনি কেমব্রিজ বিশ্ববিদ্যালয় থেকে সামাজিক ও রাজনৈতিক বিজ্ঞানে পিএইচডি ডিগ্রি অর্জন করেন।  শিক্ষকতা রুথভেন অ্যাবারডিন বিশ্ববিদ্যালয়, বার্কবেক কলেজ, লন্ডন, ক্যালিফোর্নিয়া বিশ্ববিদ্যালয়, সান ডিয়েগো, ডার্টমাউথ কলেজ এবং কলোরাডো কলেজ-এ ইসলামি অধ্যয়ন, সাংস্কৃতিক ইতিহাস ও তুলনামূলক ধর্মতত্ত্ব পড়িয়েছেন।Malise Ruthven's profile at Oxford University Press website   দ্য গার্ডিয়ান-এ ম্যাডেলিন বান্টিং তাঁকে "ধর্মের অন্যতম প্রজ্ঞাবান পর্যবেক্ষক ও ইতিহাসবিদ" হিসেবে আখ্যা দিয়েছেন।  সাংবাদিকতা রুথভেনের বই ও প্রবন্ধ দ্য সানডে টাইমস, দ্য গার্ডিয়ান, দ্য অবজারভার, টাইমস লিটারারি সাপ্লিমেন্ট, প্রসপেক্ট এবং দ্য নিউ ইয়র্ক রিভিউ অব বুকস-এ প্রকাশিত হয়েছে। তাঁর ব্লগ "Revolution by Latrine" Overseas Press Club of America কর্তৃক পুরস্কৃত হয়েছিল।  তিনি আল-কায়েদা, ইউরোপে ইসলাম, লোকারবি বিমান দুর্ঘটনা এবং ইরানে সমকামী নিপীড়ন বিষয়ে বিশ্লেষণাত্মক লেখা লিখেছেন। ১৯৯০ সালের ৮ সেপ্টেম্বর দ্য ইন্ডিপেন্ডেন্ট-এ তিনি "ইসলামো-ফ্যাসিজম" শব্দটি ব্যবহার করেন। ২০০৪ সালে প্রসপেক্ট ম্যাগাজিন তাঁকে যুক্তরাজ্যের শীর্ষ ১০০ জন জনমত-নেতার তালিকায় স্থান দেয়।  ব্যক্তিগত জীবন রুথভেন প্যাট্রিক হোর-রুথভেন এবং পামেলা মার্গারেট ফ্লেচার-এর পুত্র। তাঁর বড় ভাই গ্রে রুথভেন, দ্বিতীয় গৌরি আর্ল এবং আলেকজান্ডার হোর-রুথভেন, প্রথম গৌরি আর্ল তাঁর পিতামহ।  তিনি ভ্রমণকারী ও লেখিকা ফ্রেয়া স্টার্ক-এর ধর্মপুত্র ছিলেন এবং তাঁর কিছু ফটোগ্রাফিক কাজ সম্পাদনা করে প্রকাশ করেন।  প্রকাশনা গ্রন্থসমূহ  Torture: The Grand Conspiracy (১৯৭৮)  Traveller Through Time: A Photographic Journey with Freya Stark (১৯৮৬)  The Divine Supermarket: Travels in Search of the Soul of America (১৯৮৯)  A Satanic Affair: Salman Rushdie and the Rage of Islam (১৯৯০)  Freya Stark in the Levant (১৯৯৪)  Freya Stark in Iraq and Kuwait (১৯৯৪)  Freya Stark in Persia (১৯৯৪)  Islam: A Very Short Introduction (২০০০)  Fury for God: the Islamist Attack on America (২০০২)  Fundamentalism: the Search for Meaning (২০০৪)  Historical Atlas of the Islamic World (২০০৪)  Islam in the World (১৯৮৪, ১৯৯৯, ২০০৬)  তিনি আলবার্ট হুরানির History of the Arab Peoples গ্রন্থের সর্বশেষ সংস্করণে আফটারওয়ার্ড লিখেছেন।  নিবন্ধ  The Mormons' Progress (১৯৯১, উইলসন কোয়ার্টারলি)  পডকাস্ট  গোষ্ঠিগত ধর্মীয় ঐতিহ্যে গনস্টিক প্রভাব, ব্রিটিশ মিউজিয়াম, ২০০৬  তথ্যসূত্র  বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:আইরিশ শিক্ষাবিদ বিষয়শ্রেণী:আইরিশ পণ্ডিত বিষয়শ্রেণী:ডাবলিনের লেখক বিষয়শ্রেণী:ব্রিটিশ বংশোদ্ভূত আয়ারল্যান্ডীয় ব্যক্তি বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:রুথভেন পরিবার
thumb|গুস্তাভ ডোরে দ্বারা পো'র "দ্য রেভেন"-এর একটি চিত্র লোমহর্ষক কল্পকাহিনী (বা হরর ফিকশন) কল্পসাহিত্যের একটি শাখা যেখানে পাঠক বা দর্শকে ভয় পাওয়ানোই হয় প্রধান লক্ষ্য। ঐতিহাসিকভাবে এই ভয় মানুষের দৈনন্দিন জীবনের অতিলৌকিক কল্পনা থেকে সঞ্জাত। ১৯৬০-এর দশক থেকে যেকোনো অস্বাভাবিক, বীভৎস, পরাবাস্তব, অথবা বিশেষভাবে রহস্যময় বা ভীতিপ্রদ বিষয়ভিত্তিক সৃষ্টিকর্মই হরর নামে আখ্যাত হয়ে আসছে। লোমহর্ষক কল্পকাহিনী প্রায়শই কল্পবিজ্ঞান ও ফ্যান্টাসির সঙ্গে পরস্পর সম্পৃক্ত আকারে লক্ষিত হয়; বর্তমানে তাই এই তিন ধারাকে একত্রে কল্পসাহিত্য ধারার ছত্রতলে আনা হয়েছে।  ভূতগ্রস্থতাকে (haunting) ভৌতিক ও অস্বভাবী সাহিত্যে মূল কাহিনিকাঠামো হিসেবে ব্যবহার করা হয়। হানাবাড়ির কিংবদন্তি তো সাহিত্যের একটি পুরনো থিম। উদাহরণস্বরূপ, the আরব্যরজনীর "কাইরেন আলি ও বাগদাদের হানাবাড়ি" গল্পে দেখা যায় জিন পরিপূর্ণ এক হানাবাড়ি। আরব্যরজনীর এই প্রভাব আধুনিক ভৌতিক সাহিত্যেও লক্ষ্য করা যায়, বিশেষত এইচ পি লাভক্র্যাফট রচিত গ্রন্থাবলিতে।  ভীতিপ্রদ সাহিত্যে উৎকর্ষের জন্য একাধিক পুরস্কারও দেওয়া হয়। দ্য হরর রাইটারস অ্যাসোসিয়েশন এই ধারায় শ্রেষ্ঠ কৃতিত্বের জন্য ব্রাম স্টকার অ্যাওয়ার্ড দিয়ে থাকে। এই পুরস্কার দেওয়া হয় বিশিষ্ট ড্রাকুলা-র লেখক তথা বিশিষ্ট ভৌতিক কাহিনিকার ব্রাম স্টকারের নামাঙ্কিত।  আজ ভৌতিক সাহিত্য চলচ্চিত্রেরও অন্যতম জনপ্রিয় ধারা।   আরও দেখুন   ভৌতিক চলচ্চিত্রের তালিকা  এইচ পি লাভক্র্যাফট রচিত, সুপারন্যাচারাল হরর ইন লিটারেচার, ১৯২৭, সংস্করণ ১৯৩৪, ড্যাগন অ্যান্ড আদার ম্যাকাবার টেলস আরখাম হাউস, ১৯৬৫ গ্রন্থে সংকলিত    তথ্যসূত্র    বহিঃসংযোগ     বিষয়শ্রেণী:কল্পকাহিনী বিষয়শ্রেণী:লোমহর্ষক কল্পকাহিনী
থাম্ব|খেলার নিয়মানুসারে, এই পাশাগুলো একজন খেলোয়াড়কে বাতাসে "নিক্ষেপ" করতে হয় থাম্ব|যৌন পাশায় "টিস ও নিপলস" দেখাচ্ছে। অর্থ হচ্ছে ''স্তনবৃন্ত টিপুন'' যৌন পাশা বা সেক্স ডাইস একটি হল পাশা খেলা যৌন পরিবেশে শৃঙ্গারের উদ্দেশ্যে খেলা হয়।  সংখ্যার পরিবর্তে, প্রতি পাশে লেখা থাকে একটি দেহের অংশের নাম; ঘোরা শেষে যে নামটা উপরে থাকে দেহের সেই অংশে অবশ্যই যৌন মনোযোগ দেয়া হয়।  ডেইলি প্রিন্সটোনিয়ান  পরামর্শ দিয়েছেন "জড়তা কাটিয়ে শৃঙ্গার বাড়ান বরফ ভাঙ্গতে এবং [তার] ফোরপ্লে বাড়ানোর জন্য" সেক্স ডাইস ঘূর্ণায়মান করার পরামর্শ দেন।  (dead link 21 August 2019) ইউনিভার্সিটি ডেইলি কানসান  উপদেশ দিয়েছেন, যারা  বিশেষত অঙ্গহীন নয় (যারা নতুন এবং উদ্ভাবনী যৌনাসন চেষ্টা করেন নি) তারা অন্তত একবার যৌন পাশা নিক্ষেপ করবেন, এটা করবেন বিছানায় বৈচিত্র্য আনার জন্য।"   বাণিজ্যিকভাবে উপলভ্য সংস্করণ, যাকে শৃঙ্গারের পাশাও বলা হয়, এতে দুটি পাশা থাকে, একটিতে দেহের অংশ এবং অপরটিতে ক্রিয়াকলাপ সহ; পাশ্বের রোলটি নির্ধারণ করবে যে কোন ক্রিয়াটি শরীরের কোন অংশে প্রয়োগ করতে হবে। স্পিন ম্যাগাজিনের মতে, খেলাটি বিশেষত আমেরিকান কিশোরদের মধ্যে জনপ্রিয়।    তথ্যসূত্র   বিষয়শ্রেণী:যৌন খেলনা
রুচির মহাজন ফিলিপাইন জাতীয় ক্রিকেট দলের একজন খেলোয়াড়। তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব এর আঞ্চলিক ফাইনাল দলে অন্তর্ভুক্ত করা হয়। ২২ মার্চ ২০১৯-এ, তিনি পাপুয়ানিউগিনির বিপক্ষে নিজের টুয়েন্টি২০ আন্তর্জাতিক অভিষেক করেন। তথ্যসূত্র  বহিঃসংযোগ    বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ফিলিপাইন টুয়েন্টি২০ আন্তর্জাতিক ক্রিকেটার বিষয়শ্রেণী:ফিলিপিনো ক্রিকেটার